J e l e n t é s
Mindszentkálla Község Önkormányzata Képviselő-testületének
2026. május   -én tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

10/2026. (II. 11.) HATÁROZATA

Érdekképviseleti fórumba tag delegálásáról

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla érdekképviseleti fórumába a fenntartó részéről Szép László Sándort delegálja. 

Felelős: Csombó Zoltán, polgármester
Határidő: 2026. február 28.

Az intézmény tájékoztatása megtörtént.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

12/2026. (II. 11.) HATÁROZATA

Gyermekétkeztetés térítési díjáról szóló rendelet megalkotásához való hozzájárulásról

Mindszentkálla Község Önkormányzata Képviselő-testülete Köveskál Község Önkormányzata Képviselő-testületének az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja. 

A Képviselő-testület felkéri a polgármestert, hogy Köveskál Község Polgármesterét a döntésről értesítse.

Felelős: Csombó Zoltán polgármester
Határidő: azonnal

A tájékoztatás megtörtént.




MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

15/2026. (II. 11.) HATÁROZATA

A kulturális szakember számára képzési terv és beiskolázási terv készítéséről

Mindszentkálla Község Önkormányzata Képviselő-testülete a kulturális területen foglalkoztatott szakember részére a 2026-os évre a beiskolázási tervet elfogadja. 

Utasítja a polgármestert, hogy a kulturális szakembert tájékoztassa. 

Felelős: Csombó Zoltán polgármester
Határidő: 2026. március 1.

A tájékoztatás megtörtént.

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

20/2026. (II. 11.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és a Kálberry Kft. (8282 Mindszentkálla, Petőfi u. 31.) között 2021. február 21-én kötött megállapodás 2.1. pontjában meghatározott ellenértéket 2026. évre 190.000 Ft-ban állapítja meg a megállapodás minden további részének változatlanul hagyása mellett.

		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: 2026. március 15.

Az üzemeltető értesítés megtörtént, a várakozóhelyek megállapított ellenértéke megfizetésre került.

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

21/2026. (II. 11.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és Krámli Krisztina e.v. (8200 Veszprém, Előd u. 15.) között 2023. július 10-én kötött megállapodás 2. pontjában meghatározott ellenértéket 2026. évre 40.000 Ft-ban állapítja meg a megállapodás minden további részének változatlanul hagyása mellett.
.
		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: 2026. március 15.

Az üzemeltető értesítés megtörtént, a várakozóhelyek megállapított ellenértéke megfizetésre került.


MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

22/2026. (II. 11.) HATÁROZATA

Várakozóhelyek biztosítása ellenértékének meghatározásáról

	Mindszentkálla Község Önkormányzata Képviselő-testülete az Önkormányzat és a Hybrid Art Kft. (8274 Köveskál, Városkút u. 15.) között 2023. július 10-én kötött megállapodás 2. pontjában meghatározott ellenértéket 2026. évre 30.000 Ft-ban állapítja meg a megállapodás minden további részének változatlanul hagyása mellett.
.
		Felkéri a Polgármestert, hogy a döntésről értesítse az Üzemeltetőt, valamint, hogy írásbeli nyilatkozattételre hívja fel.

	Felelős: Csombó Zoltán polgármester
	Határidő: 2026. március 15.

Az üzemeltető értesítés megtörtént, a várakozóhelyek megállapított ellenértéke megfizetésre került.

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

23/2026. (II. 11.) HATÁROZATA

zártkerti művelés alóli kivonás vonatkozásában érkezett kérelem, rendeletalkotás megtárgyalásáról

Mindszentkálla Község Önkormányzata Képviselő-testülete nem kíván rendeletet alkotni a zártkerti ingatlanok művelés alóli kivonása tárgyában.

Felhatalmazza a Polgármestert, hogy a döntésről értesítse a Kérelmezőt.

Felelős: Csombó Zoltán polgármester
Határidő: 2026. március 16.

A kérelmező értesítése megtörtént.



MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

24/2026. (II. 11.) HATÁROZATA

A falugondnoki szolgálat 2026. évi továbbképzési terve jóváhagyásáról  

Mindszentkálla Község Önkormányzata Képviselőtestülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatárt betöltötte, így a továbbképzési kötelezettség alól mentesül. 

Utasítja a polgármestert, hogy a döntésről a falugondnokot tájékoztassa.

Felelős: Csombó Zoltán, polgármester
Határidő: azonnal

A tájékoztatás megtörtént.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

26/2026. (II. 11.) HATÁROZATA

Mindszentkálla, Petőfi u. 13. szám alatti ingatlanban levő helyiség bérbevétele
 iránti kérelemről

Mindszentkálla Község Önkormányzata Képviselő-testülete Szabó Szabina Kitti Mindszentkálla, Petőfi u. 13. szám alatti önkormányzati épületben lévő helyiség bérbevétele iránti kérelmét támogatja. 

A Képviselő-testület felhatalmazza a Polgármestert, hogy a döntésről értesítse a kérelmezőt, valamint nyilatkozattételre hívja fel, hogy a helyiség használatát milyen nyitvatartási idővel tervezi, a szükséges közművek, valamint a fűtés lehetőségének biztosításának költségeit vállalja-e. 

Felelős: Csombó Zoltán
Határidő: 2026. március 16. 

A kérelmező értesítése megtörtént. A kért nyilatkozatot vállalkozó benyújtotta az önkormányzat részére.











MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

30/2026. (II. 11.) HATÁROZATA

A Magyar Falu Program keretében „Kommunális eszköz beszerzése közterületek karbantartásához” alprogramban pályázat beadásáról

Mindszentkálla Község Önkormányzata Képviselő-testülete elhatározza, hogy a Magyar Falu Program keretében Kommunális eszközök beszerzésére vonatkozó alprogramra pályázatot nyújt be.

A Képviselő-testület a pályázat keretében az alábbi eszközt kívánja beszerezni:

· KIOTI CX 2510CH traktor

A Képviselő-testület a kommunális eszközök beszerzésére vonatkozóan elfogadja a Készenlét Zrt. (székhelye: 8500 Pápa Pápakovácsi út 3.) 7 816 400 Ft + ÁFA, összesen: 9 926 828 Ft árajánlatát a pályázat elnyerése esetére.
A beruházás megvalósításához Mindszentkálla Község Önkormányzata 0.-Ft önerőt biztosít. 

Felhatalmazza a Polgármestert a pályázat benyújtására, az ehhez szükséges intézkedések megtételére, továbbá pozitív elbírálása esetén a pályázat megvalósítására, az eszközök beszerzésére. 
						
Felelős: Csombó Zoltán polgármester
Határidő: azonnal, valamint a pályázati felhívásban meghatározottak szerint

A pályázat benyújtása megtörtént, más pályázati forrásból kerül beszerzésre. 

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

32/2026. (II. 23.) HATÁROZATA

Mindszentkálla, 199/2 hrsz.-ú ingatlanon játszótér létesítésére vonatkozó árajánlatok megtárgyalásáról

Mindszentkálla Község Önkormányzata Képviselő-testülete elfogadja az Ilona-Malom Műhely Játszótérépítő Bt. (8294 Kapolcs, Ilona-malom kültelek1.) által benyújtott bruttó 5.999.798 Ft összegű árajánlatát a Mindszentkálla 199/2. hrsz.-ú ingatlanon játszótér létesítése tárgyában.

A Képviselő-testület felhatalmazza a Polgármestert, hogy a döntésről értesítse a Vállalkozást, valamint a vállalkozói szerződés és a szükséges nyilatkozatok aláírására.
									
Felelős: Csombó Zoltán polgármester
Határidő: azonnal 

A vállalkozási szerződés megkötésre került.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

35/2025. (III. 18.) HATÁROZATA

Bölcsődei feladat ellátásáról

Mindszentkálla Község Önkormányzata Képviselő-testülete dönt arról, hogy nem kíván élni a Tapolcai Szociális Alapszolgáltatási Intézményi Társulás által bölcsődei ellátás vonatkozásában felajánlott lehetőséggel.

Felkéri a polgármestert, hogy a döntésről a Társulás elnökét, Tapolca város polgármesterét tájékoztassa.

Felelős: Csombó Zoltán, polgármester 
Határidő: azonnal

A döntés megküldésre került.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

36/2026. (III. 18.) HATÁROZATA

Mindszentkálla, Petőfi u. 13. szám alatti ingatlanra vonatkozó kérelem megtárgyalásáról

Mindszentkálla Község Önkormányzata Képviselő-testülete úgy határoz, hogy a Mindszentkálla, Petőfi u. 13. sz. alatti ingatlant 2026. évben nem kívánja bérbe adni.
A Képviselő-testület az ingatlan villamos hálózat bővítésére Varga Ádám e.v. 8265 Hegymagas, Fenyősi u. 20. sz. által adott 281.130 Ft összegű árajánlatot elfogadja, a hálózatbővítést elvégezteti.

Felkéri a polgármestert, hogy kérelmezőt a döntésről tájékoztassa, valamint a hálózatbővítéssel kapcsolatos munkák megrendelése iránt a szükséges intézkedést tegye meg.

Felelős: Csombó Zoltán polgármester
Határidő: folyamatos

A kérelmező tájékoztatása megtörtént, a hálózatbővítéssel kapcsolatban az eljárás kezdeményezése megtörtént.


A Polgármester részére átruházott hatáskörben hozott döntésekről az alábbi tájékoztatást adom: 
Lakáskiadási támogatás megállapítására egy kérelmező részére 6000 Ft/hó összegű támogatás került megállapításra, mely összeg a szolgáltató részére kerül átutalásra.
Rendkívüli települési támogatás négy kérelmező esetében 40.000 Ft összegben került megállapításra, illetve kifizetésre.
Temetési támogatás megállapítás kérelem egy fő részére 40.000 Ft összeg került megállapításra.

Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

/2026. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.


Mindszentkálla, 2026. május 05.                            

                Csombó Zoltán		                                                                                  
                 polgármester
2

